Han mangler halvdelen af sin højre arm, har kun tre fingre på venstre arm, mangler halvdelen af højre ben og fire centimeter af venstre lårknogle. Men det har ikke fået lov til at bremse 32-årige Peter Rosenmeier fra Hadsund - og da slet ikke i år, hvor bordtennisspilleren ryddede bordet og tog en guldmedalje med hjem fra para-OL i Rio. Det resultat imponerede ikke kun herhjemme - det er også blevet bemærket i det internationale bordtennisforbund, ITTF, som i starten af december uddeler prisen som årets para-bodtennisspiller. Og her er Peter Rosenmeier en af de tre mandlige nominerede. Han er oppe imod kineseren Pangfeng Feng og belgieren Laurens Devos, der også vandt guld ved VM i henholdsvis klasse 3 og 9. Peter Rosenmeier vandt i klasse 6. Kåringen finder sted i forbindelse med ITTF’s Star Award Galla i Doha i Qatar den 8. december.
Peter Rosenmeier fra Hadsund indstillet til prisen som årets para-bordtennisspiller af ITTF efter sin triumf ved para-OL i Rio.